मथुरा में सुबोध कांत सहाय को अन्ना समर्थकों ने घेरा  
अन्ना समर्थकों ने केंद्रीय पर्यटनमंत्री सुबोध कांत सहाय को उस समय घेर लिया, जब वह दान घाटी मंदिर से निकलकर लौटने की तैयारी कर थे।
अन्ना समर्थकों ने केंद्रीय पर्यटन मंत्री सुबोध कांत सहाय को बुधवार को उस समय घेर लिया, जब वह दान घाटी मंदिर से निकलकर लौटने की तैयारी कर थे। दान घाटी मंदिर में पूजा अर्चना के बाद सहाय कार से लौटने की तैयारी कर रहे थे।  अन्ना समर्थकों को जब यह बात पता चली, तो उन्होंने केंद्रीय मंत्री को घेर लिया और नारे लगाने शुरू कर दिए। समर्थक मांग कर रहे थे कि सहाय वहां सशक्त लोकपाल विधेयक के समर्थन की घोषणा करें। इस बात को लेकर सहाय कुछ नाराज भी हुए।  उन्होंने समर्थकों से कहा कि वे राजनीति से प्रेरित हैं और राजनीति कर रहे हैं। बाद में पुलिस की मदद से सहाय को वहां से निकाला गया और वह वापस जा सके।